For rigtig mange nordjyder er Aalborg Karneval et af årets højdepunkter. Fredag blev festen i Aalborg skudt i gang med en international parade, hvor grupper fra ind- og udland gav de mange tilskuere et indblik i karnevalstraditioner fra forskellige afkroge af verden. Efter paraden blev karnevalsguderne hyldet, da der var afbrænding af Cimbrertyren på Gabels Torv. Det var dog ikke den rigtige Cimbrertyr, som gik op i røg – men en noget mere brændbar kopi. - Det gør vi for at ofre noget af det mest dyrebare, vi har. Det er en gammel karnevalstradition, som man ser mange steder i verden, siger Sjaja Haddadi fra Aalborg Karneval. TV2 Nord sendte direkte fra ofringen – se det her:

Opsummering:
Fredag blev Aalborg Karneval officielt skudt i gang med en stor international karnevalsparade. Se billeder fra paraden her.